Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: a 30/2001. (XII. 28.) KöM rendelethez
Paragraph Index: 933

l) a jogszabályban kijelölt természetvédelmi kezelő megnevezése. 1.2. A tervezési terület rendeltetése A védetté nyilvánító jogszabály (alapító okirat) alapján meg kell határozni a területen megvalósítandó természetvédelmi, tájvédelmi kultúrtörténeti stb. célt. 1.3. A tervezési terület jogi helyzete A védett természeti terület Tvt. szerinti kategóriájának meghatározása a védetté nyilvánítást kimondó jogszabály alapján. A tervezési terület vagy egyes részeinek esetleges nemzetközi egyezmény hatálya alá tartozásának megjelölése. 1.4. A tervezési terület elhelyezkedése, határai A megye és a település megnevezése, ahol a tervezési terület elhelyezkedik, továbbá a középpontjának földrajzi és/vagy EOTR koordinátáinak jelölése. A kiterjedésének megfelelő a 4. § (3) bekezdésben meghatározott térképen kell ábrázolni, ezen megjelölve a meglévő fokozottan védett területeket, erdőrezervátumokat, a bioszféra rezervátumokat és nemzeti parkok övezeteinek határait. 1.5. Tulajdonosi, birtokviszonyok, használati jogok Az állami (kincstári) tulajdonban lévő területek, amelyek vagyonkezelői jogát a természetvédelmi kezelést ellátó szervezet gyakorolja, illetve az általa bérelt területek megnevezése. A természetvédelmi szerv kezelésében lévő, de bérbe adott területek feltüntetése. A tervezési terület tulajdonosainak és bérlőinek, használóinak és a használat módjának táblázatos összefoglalása, térképi ábrázolása. A tervezési területre vonatkozó vadászattal, halászattal, bányászattal, vízzel, utakkal stb. kapcsolatos jogok, szolgalmi jogok feltüntetése. 1.6. A tervezési területre vonatkozó tervezési és egyéb előírások A tervezési területre vonatkozó minden olyan — a természetvédelmi kezelés szempontjából lényeges — előírás ismertetése, amelyet a vonatkozó terület — és településrendezési, környezetvédelmi, vízgazdálkodási, erdőgazdálkodási, halászati és vadgazdálkodási tervek, a védetté nyilvánító vagy más jogszabályok megállapítanak. 1.7. A természetvédelmi kezelés szervezete és infrastruktúrája A természetvédelmi kezelési terv készítője/készítőinek feltüntetése. A tervezési terület természetvédelmi kezelési feladatait ellátó szervezet(ek), személy(ek) megnevezése. A természetvédelmi kezelés megvalósításához rendelkezésre álló tárgyi feltételek (építmények, eszközök).

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes